Diari Oficial de la Generalitat Valenciana


Sumari del DOGV 7317, del 15-07-2014 (2014/6440)

RESOLUCIÓ de 3 de juliol de 2014, de la Conselleria d'Hisenda i Administració Pública, per la qual s'accepta la cessió gratuïta d'una parcel·la de 9.249,16 m² de superfície sítia en els carrers Manuel Ferrandis i Antonia Mascarós de la Vall d'Uixó (Castelló), realitzada per l'Ajuntament del municipi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7317

Data del DOGV
:   15-07-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/6440


Data del document
:   03-07-2014

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 3 de juliol de 2014, de la Conselleria d'Hisenda i Administració Pública, per la qual s'accepta la cessió gratuïta d'una parcel·la de 9.249,16 m² de superfície sítia en els carrers Manuel Ferrandis i Antonia Mascarós de la Vall d'Uixó (Castelló), realitzada per l'Ajuntament del municipi.  
 [2014/6440]  
L'Ajuntament de la Vall d'Uixó, en sessió plenària celebrada el dia 29 de maig de 2013, va acordar la cessió gratuïta a la Generalitat de la parcel·la de la seua propietat de 9.249,16 m² de superfície, sítia en els carrers de Manuel Ferrandis i Antonia Mascarós de la mencionada població. Tal com consta en l'esmentat acord, l'immoble té caràcter de domini públic.  
A proposta de la Conselleria d'Educació, Cultura i Esport, es van iniciar els tràmits legals oportuns per a l'acceptació de la parcel·la.  
La cessió es realitza per mitjà de mutació demanial al tindre l'immoble el caràcter de domini públic amb la finalitat de destinar la parcel·la a la construcció d'un centre educatiu d'iniciativa social tal com establix l'article 116 de la Llei 9/2011, de 26 de desembre, de la Generalitat, de Mesures Fiscals, de Gestió Administrativa i Financera i d'Organització de la Generalitat.  
La mutació demanial s'ha efectuat amb base al que disposa l'article 37 de la Llei 14/2003, de Patrimoni de la Generalitat, i la disposició addicional onzena de l'esmentada llei.  
Segons el dit article 37 «Les administracions territorials de la Comunitat podran afectar béns i drets demanials a un ús o servici públic competència de la Generalitat i transmetre-li la titularitat d'estes quan resulten necessàries per al compliment dels seus fins. L'administració adquirent mantindrà la titularitat del bé mentres continue afectat l'ús o servici públic que va motivar la mutació i, per tant, conserva el seu caràcter demanial. Si el bé o dret no fóra destinat a l'ús o servici públic o deixara de destinar-se posteriorment, revertirà a l'administració transmetent, integrant-se en un patrimoni amb totes les seues pertinences i accessions».  
L'article 44 de la Llei 14/2003, de 10 d'abril, de Patrimoni de la Generalitat, establix en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat, i en el punt 2 establix que la competència per a l'acceptació correspon al titular de la conselleria competent en matèria de patrimoni.  
Amb base en la documentació urbanística remesa per l'Ajuntament es fa constar que l'immoble siti en el carrer de Manuel Ferrandis - carrer d'Antonia Mascarós, objecte de mutació demanial, està qualificat com a equipament educatiu i cultural i permet l'atorgament de concessions sobre este per a la construcció i gestió d'un centre educatiu d'iniciativa social.  
En conseqüència, amb base en els esmentats articles de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
  
Primer. Acceptar la mutació demanial externa de la propietat realitzada per l'Ajuntament de la Vall d'Uixó de la parcel·la de 9.249,16 m² de superfície, sítia en els carrers de Manuel Ferrandis i Antonia Mascarós de la mencionada població, que limita: nord, carrer d'Antonia Mascarós; sud, carrer de Manuel Ferrandis; est, passeig de la Mar Mediterrània i límit de la UE B-C1; i oest, zona verda.  
Consta inscrita en el Registre de la Propietat de Nules 2 al tom 1726, llibre 412, foli 43, finca 34146, inscripció 1a.  
Referència cadastral: 1676307UX3997S3799PF.  
L'immoble s'accepta lliure de càrregues i gravàmens i al corrent de qualsevol gasto.  
  
Segon. La mutació demanial realitzada per l'Ajuntament de la Vall d'Uixó s'efectua amb la condició de destinar la parcel·la a la construcció d'un centre educatiu d'iniciativa social, i quedant subjecta al que disposa l'article 37 de la Llei 14/2003, de Patrimoni de la Generalitat.  
  
Tercer. L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici educatiu i adscrit a la Conselleria d'Educació, Cultura i Esport, a la qual corresponen les competències demanials sobre l'immoble, inclosa la seua administració, defensa i conservació, i inscriure's a nom de la Generalitat en el Registre de la Propietat.  
  
  
Quart. Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
  
Contra este acte, que és definitiu en via administrativa, es podrà interposar un recurs contenciós administratiu en el termini de dos mesos comptats a partir de l'endemà de la notificació, davant del jutjat contenciós administratiu, de conformitat amb l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, es podrà interposar un recurs potestatiu de reposició, en el termini d'un mes comptat a partir de l'endemà de la notificació, davant de l'òrgan que va dictar l'acte, de conformitat amb l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Això no impedix que se n'hi puga exercir qualsevol altre que s'estime procedent.  
  
  
València, 3 de juliol de 2014.- El conseller d'Hisenda i Administració Pública: Juan Carlos Moragues Ferrer.